stanford-oval/wikipedia huggingface dataset:
חטיבת אגרוף הברזל
מפקדי החטיבה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
| יששכר שדמי | 1961–1968 |  |
| מנחם מרון | 1969–1970 | לימים נספח צה"ל בארצות הברית |
| קלמן מגן | 1970–1971 | לימים מפקד עוצבת סיני |
| מנחם אבירם | 1971–1972 | לימים מפקד אוגדה 49 |
| יוסי פלד | 1973–1974 | לימים אלוף פיקוד הצפון |
| גיא יעקובזון | 1974–1980 |  |
| מיכאל ברקן | 1980–1981 |  |
| יהודה פלד | 1981–1982 | לימים מפקד המכללה הבין-זרועית לפיקוד ולמטה |
| יורם אלדר | 1982–1984 |  |
| מאיר זמיר | 1984–1986 | לימים מפקד המרכז הלאומי לאימונים ביבשה |
| אסף סלע | 1986–1990 | לימים סגן צבאי למבקר מערכת הביטחון בדרגת תא״ל |
| דני בס | 1990–1994 |  |
| שמואל רוזנטל | 1994–1997 | לימים ראש מטה פיקוד הצפון |
| משה יתום | 1997–2000 |  |
| גיל בן חיים | 2000–2003 |  |
| אמנון אשל | 2003–2006 | לימים מח"ט 7 |
| עמיחי אברהמס | 2006–2008 | מפקד החטיבה במלחמת לבנון השנייה |
| שמואל אולנסקי | 2008–2011 | לימים קצין שריון ראשי |
| מאיר בר מאיר | 2011–2012 |  |
| אוהד נג'מה | אוגוסט 2012 – אפריל 2015 | לימים קצין שריון ראשי |
| הישאם אבראהים | אפריל 2015 – 2017 | לימים מפקד חטיבה 460 וקצין שריון ראשי |
| מולי כהן | 2017–2019 |  |
| עידן מורג | ספטמבר 2019 – ספמטבר 2021 | לימים נספח צה"ל בסין |
| שאול ישראלי | ספטמבר 2021 – יוני 2023 | לימים רמ"ח תכנון בזרוע היבשה |
| יואב שניידר | יוני 2023 – היום | מפקד החטיבה הנוכחי |
לקריאה נוספת

אלישיב שמשי, נוע כבר, לכל הרוחות!" על מהירות בשדה הקרב, הוצאת מערכות ומודן, 2011, עמ' 13–27 – הפרק מתאר את הקרבות שניהלה החטיבה ב-5 וב-6 ביוני 1967 בחזית המצרית במלחמת ששת הימים.
שריון ולב, מירון צור ויעקב אלבוים. הוצאת: האגודה. מקום ההוצאה: ישראל. שנת ההוצאה: 1977
דוד כספי, כשסבא היה במלחמה, 2013
הערות שוליים

↑  גדוד שריון מחטיבת "אגרוף הברזל" בין מקבלי תעודות הוקרה ליחידות המילואים, אלדד אורן, אתר יד לשריון, 5 במאי 2015
↑  Facebook, www.facebook.com
↑  12 ביולי 2019: טקס יחידות מצטיינות – שני גדודי שריון, אלדד אורן, אתר יד לשריון, 13 ביולי 2019
↑  חללי חרבות ברזל, באתר glz.co.il
↑   טילי נ"ט ורובה צלפים בתוך מסגד: חטיבת המילואים 205 איתרה אמל"ח רב בדרום לבנון, באתר צה"ל, 23 באוקטובר 2024
↑   גיא שטיין, 205 בחזקת שייטת 3: החיבור שכולו ים, יבשה, אוויר - ובעיקר אש, באתר צה"ל, 20 בנובמבר 2024
↑  יואב זיתון, צה"ל: הושמדה מנהרה באורך 120 מטרים שאותרה בלבנון - כחצי קילומטר מהגבול, באתר ynet, 13 באוקטובר 2024
↑  עזרא ינוב, חיילים ואנשי מילואים התנדבו, מעריב, 27 בנובמבר 1969
↑  אנדרטה לחללי חטיבה 205 - צומת פלוגות, אתר יד לשריון
↑  מח"ט חדש בחטיבת אגרוף הברזל - אל"ם הישאם איברהים, מאור לוי, אתר יד לשריון, 5 במאי 2015
| --- | --- |
בקרת זהויות :  NLI: 987007601954405171 
אנדרטה לזכר חללי גדוד 61 במלחמת יום הכיפורים, על ציר המפלים (כביש 808) ברמת הגולן.
שמיניות באוויר

| --- | --- |
 סוגה:  תוכנית אירוח לנוער
 מנחים:  דליק ווליניץ
 משתתפים:  אייל גפן, שירה גרא, צ'יקו ודיקו
 ארץ מקור:  ישראל
 שפות:  עברית
 הפקה
 אורך פרק:  55 דקות
 שידור
 רשת שידור:  הערוץ הראשון
 תקופת שידור מקורית:  11 בנובמבר 1981 – 1988
 
שמיניות באוויר הייתה תוכנית טלוויזיה ששודרה בערוץ הראשון בין 11 בנובמבר 1981 ל-1988. היא שודרה אחת לשבוע בשעות אחר הצהריים בימי רביעי, כתוכנית מגזין לבני נוער, בהנחייתו של דליק ווליניץ, והיו בה גם פינות בהנחייתם של שירה גרא, אייל גפן וצמד הקוסמים צ'יקו ודיקו. אחד מסמליה היה כלבו של ווליניץ, טוליפ, כלב מעורב מסוג רועה גרמני-קולי ששהה לצדו באולפן במהלך השידורים. ב-1986 הוחלף טוליפ עקב גילו המתקדם בכלב אחר, טנגו, שהוצג כ"בנו". ווליניץ העיד כי נוכחותו של הכלב לצדו הרגיעה את בני הנוער והילדים שהתארחו באולפן, וסייעה להם להיפתח בפניו בראיונות.
לאחר ירידתה של התוכנית ב-1988, הוחל בשידור מגזין הנוער "תוססס".
ביולי 2016 פורסם, כי התוכנית תחזור לשידור למספר תוכניות ספיישל בערוץ הראשון במהלך 2016, במסגרת אירועי הפרידה מרשות השידור.
הערות שוליים

↑  בילי פרנקל, הכלב הראשון של הטלוויזיה הישראלית, באתר nrg‏, 20 במרץ 2007
↑  רז שכניק, הנוסטלגיה באוויר: דליק וטוליפ חוזרים למסך, באתר ynet, 18 ביולי 2016
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אוניברסיטה קלוז'-נאפוקה (מועדון כדורסל)

ההיכל הביתי הוריה דמיאן
מוביטלקו קלוז'-נאפוקה (ברומנית CS Mobitelco Cluj-Napoca) היא קבוצת כדורסל רומנית מהעיר קלוז'-נאפוקה המתמודדת בליגה הרומנית וביורוקאפ.
היסטוריה

הקבוצה נוסדה בשנת 1947 והשתתפה לראשונה בליגה הראשונה בשנת 1966. השנים החזקות של הקבוצה היו בשנות ה-90 כשזכתה ב-3 אליפויות רצופות וגביע אחד. בעונת 2010/11 זכתה באליפות הרביעית כשניצחה בגמר הפלייאוף את קבוצת אססופט פלוישט 2-4.
הקבוצה משתתפת במסגרות האירופאיות מאז שנת 1994. בין היתר השתתפה ב: גביע ספורטה, יורוקאפ צ'לנג' והיורוצ'לנג'.
בעונת 2006/07 הגיעה עד לרבע גמר היורוקאפ צ'לנג' והפסידה לאפולון לימסול בסיכום שני מפגשים.
תארים והישגים

הליגה הרומנית :
אליפות (9): 1992, 1993, 1996, 2011, 2017, 2021, 2022, 2023, 2024
מקום שני: 1959, 1962, 1991, 1994, 2006, 2008, 2010
הגביע הרומני :
זכייה (7): 1995, 2016, 2017, 2018, 2020, 2023, 2024
גמר: 2006
שחקני עבר בקבוצה

רומניה גאורגה מורשאן
ניו זילנד ליאון הנרי
רומניה הוריה דמיאן
רומניה מירצ'ה קריסטסקו
רומניה מרצ'ל צנטר
ארצות הברית זאק הנקינס
ג'יימס דשנר

| --- | --- |

 לידה:  26 בנובמבר 1972 (בן 52) מחוז קוב, ארצות הברית 
 מדינה:  ארצות הברית ארצות הברית
 מקום לימודים:  אוניברסיטת בריגהם יאנג, Duluth High School 
 שפות היצירה:  אנגלית 
 תחום כתיבה:  סיפורת
 סוגה:  ספרות ספקולטיבית
 יצירות בולטות:  The 13th Reality, The Maze Runner 
 תקופת הפעילות:  מ-2003 
 מספר צאצאים:  4 
 פרסים והוקרה:  פרסי ויטני 
 www.jamesdashner.com
 
ג'יימס סמית' דאשנר (באנגלית: James Smith Dashner; נולד ב-26 בנובמבר 1972) הוא סופר אמריקאי בסוגת הספרות הספקולטיבית. כותב בעיקר סדרות ספרים לילדים או לנוער, כדוגמת "הרץ במבוך" ("The Maze Runner") וסדרת הפנטזיה לנוער "המציאות ה-13".
הרומן "The Journal of Curious Letters", שיצא לאור ב-2008, הספר הראשון בסדרה, היה אחד מהבחירות השנתיות של Borders Original Voices.
בשנת 2018, סוכנו של דשנר, מייקל בורט, וחברת המו"ל שלו, "רנדום האוס", הפסיקו את עבודתם עמו בעקבות האשמות בהטרדה מינית שהועלו כנגדו בקרב נשים.
ביוגרפיה

ג'יימס דשנר נולד באוסטל, ג'ורג'יה שבארצות הברית, למשפחה נוצרית-מורמונית בת שישה ילדים. סיפר שהחל את דרכו הספרותית כבר בגיל 10, על מכונת הכתיבה של הוריו.
דשנר סיים את לימודיו בבית הספר התיכון בדולות' בשנת 1991. בהמשך עבר מאטלנטה, ג'ורג'יה אל פרבו, יוטה, ושם למד באוניברסיטת בריגהאם יאנג, וקיבל תואר שני בחשבונאות.
האשמות על הטרדה מינית

בפברואר 2018 פורסמו תגובות בעילום שם באתר School Library Journal, בטענה שדשנר הטריד מינית. בארבע תגובות נטען להטרדה מצד דשנר, ושתיים נוספות אמרו שדיווחו עליו באתר מדיום על הטרדה. אחד המגיבים טען מאוחר יותר כי היה אחד המאשימים ואמר כי הם "בדו את הטענות". אחד מאותם מגיבים טען כי היה נתון ל"חודשים של מניפולציות, ניצול וגִּזְלוּת דעת". בעקבות זאת, סוכנו של דשנר, מייקל בורט, הצהיר כי הוא "לא יכול היה מצפונית להמשיך לעבוד איתו". מאוחר יותר, דשנר פרסם הודעת התנצלות בטוויטר האישי שלו שבה כתב על חשדות אלו, בין השאר:
"לא כיבדתי או הבנתי עד תום גבולות ודינמיקה כוחנית. אני יכול לומר בכנות שמעולם לא פגעתי באדם אחר בכוונה. אבל בפני אלו שנפגעו, אני מתנצל. אני לוקח כל ביקורת והאשמות כלפי ברצינות רבה, ואבקש ייעוץ והכוונה איך לטפל בהן."
בעקבות ההאשמות הצהירה ב-2018 חברת ההוצאה לאור העיקרית של דשנר, "רנדום האוס" ("Penguin Random House"), כי לא תפרסם ספרים נוספים שלו. ההאשמות עלו על רקע השיח הגלובלי הרווח באותה תקופה בנוגע לתנועה הפמיניסטית, Me Too.
חיים אישיים

דשנר נשוי ללינט אנדרסון, לזוג ארבעה ילדים. מתגוררים ביוטה שבארצות הברית.
מספריו

ספריו של דשנר פונים לבני נוער צעירים. כתיבתו היא בדרך כלל בז'אנר הרפתקאות, הישרדות ומדע בדיוני. "הרץ במבוך", ספרו הידוע והמצליח ביותר, שאף יצא כסרט, הגיע ל-100 שבועות ברשימת רבי המכר של הניו יורק טיימס לסדרות ילדים ב-21 בספטמבר 2014,  יומיים לאחר יציאת העיבוד לסרט של הספר.
דלת ביער (2003)
מתנה של קרח (2004)
מגדל האוויר (2004)
מלחמת הווילון השחור (2005)
The Journal of Curious Letters (2008), שנבחר כבחירה של Borders
הציד אחר האינסוף האפל (2009)
להב התקווה המנופצת (2010)
חלל הערפל והרעם (2012)
הרץ במבוך (2009) יצא כסרט, הרץ במבוך
מבחני הכוויה (2010) יצא כסרט, הרץ במבוך: מבחני הכווייה
תרופת המוות (2011) (אנ') יצא כסרט, הרץ במבוך: תרופת המוות
מסדר ההרג (2012) (אנ')
צופן המגפה (2016) (אנ')
ארמון ארכובה (2020)
מרד בזמן (ספר 1) (2012)
אימפריית הברזל (ספר 7) (2014)
עין התודעה (2013) (אנ')
כלל המחשבות (2014)
Gunner Skale (סיפור קצר מקוון בלבד, 2014)
משחק החיים (2015)
פרסים

2008: פרס וויטני, לסיפורת הנוער הטובה ביותר, לספר "המציאות ה-13"
2011: ALA הספרות הטובה ביותר לצעירים, לספר "הרץ במבוך"
2012: פרס בחירת הקורא הצעיר, כיתות ביניים, לספר "הרץ במבוך"
הערות שוליים

↑  Dashner, James (15 בפברואר 2018). "A message from me to you..." Twitter. אורכב מ-המקור ב-22 בפברואר 2018. נבדק ב-22 בפברואר 2018. {{cite web}}:  (עזרה)
↑  "Georgia Authors: James Dashner". Georgia Center for the Book. נבדק ב-15 באוקטובר 2014. {{cite web}}:  (עזרה)
1 2 3  "About Dashner's Life". jdashnerdaily.com.
↑  Stettler, Jeremiah (6 מרץ 2008). "Quitting his day job". Salt Lake Tribune. אורכב מ-המקור ב-19 באוקטובר 2014. נבדק ב-15 באוקטובר 2014. {{cite news}}:  (עזרה)
1 2 3 4 5  Flood, Alison (16 בפברואר 2018). "Maze Runner author James Dashner dropped by US publisher amid harassment claims". The Guardian. נבדק ב-22 בפברואר 2018. {{cite web}}:  (עזרה)
↑  Romano, Nick (15 בפברואר 2018). "Maze Runner author says he'll 'seek counseling' following misconduct claims". Entertainment Weekly. נבדק ב-27 במרץ 2018. {{cite web}}:  (עזרה)
↑  "About Dashner's Life". jdashnerdaily.com.
↑  Vice, Jeff (23 באפריל 2010). "James Dashner hits it big with series". Deseret News. {{cite news}}:  (עזרה)
↑  "Best Sellers > Series Books". The New York Times Book Review. 21 בספטמבר 2014. {{cite news}}:  (עזרה)
↑  James Dashner. "Great News from Borders Bookstores". jamesdashner.com.
↑  Pavao, Kate (2012-08-02). "Q & A with James Dashner". Publishers Weekly. נבדק ב-15 באוקטובר 2014. {{cite news}}:  (עזרה)
↑  James Dashner. "The Mortality Doctrine series". jamesdashner.com.
| --- | --- |
בקרת זהויות :  NLI: 987007525073705171  PLWABN: 9810673504805606  BIBSYS: 14049770  BNE: XX5166337  BnF: cb16639366k (data)  CANTIC: a1188938x  CiNii: DA18165689  GND: 143363913  ISNI: 0000 0001 0987 4829  LCCN: n2003037103  LNB: 000198118  MusicBrainz: 70c025e3-cd19-4d37-93df-3093e0bb7dec  NDL: 001200979  NKC: kv2014829981  NLG: 328406  NLK: KAC201225373  NSK: 000634483  NTA: 330992554  RERO: 02-A018900363  SELIBR: 375162  SUDOC: 181856131  VIAF: 73227751   WorldCat (עם VIAF): 73227751
כריס מרטין

| --- | --- |

 לידה:  2 במרץ 1977 (בן 47) אנגליה דבון, אנגליה, הממלכה המאוחדת
 מוקד פעילות:  הממלכה המאוחדת 
 תקופת הפעילות:  מ-1997
 מקום לימודים:  יוניברסיטי קולג' לונדון, בית הספר שרבורן, Exeter Cathedral School 
 עיסוק:  מוזיקאי, מפיק מוזיקלי. משויך בפעילותו ללהקת קולדפליי
 סוגה:  רוק • רוק אלטרנטיבי • פופ רוק • פוסט-בריטפופ • פופ • סינת'-פופ
 סוג קול:  בריטון, בריטנור 
 שפה מועדפת:  אנגלית, צרפתית, ספרדית 
 כלי נגינה:  שירה, פסנתר, גיטרה, מנדולינה, קלרינט, חצוצרה, מפוחית, גיטרה בס, אורגן, פעמונה, קלידים
 חברת תקליטים:  Parlophone (בריטניה), Capitol (ארצות הברית)
 בת זוג:  דקוטה ג'ונסון (
 צאצאים:  Apple Martin, Moses Martin 
 מספר צאצאים:  2 
 www.coldplay.com
 פרופיל ב-IMDb
 חתימה:  
 
כריסטופר אנטוני ג'ון "כריס" מרטין (באנגלית: Christopher Anthony John "Chris" Martin; נולד ב-2 במרץ 1977) הוא זמר-יוצר ומוזיקאי אנגלי, המשמש סולן, פסנתרן וגיטריסט משנה בלהקת הרוק קולדפליי.
ראשית חייו

מרטין נולד וגדל באקסטר, במחוז דבון שבאנגליה. הוא הבן הבכור מתוך חמישה אחים. אביו, אנטוני מרטין, הוא רואה חשבון בדימוס, ואמו, אליסון מרטין, היא מורה למוזיקה. מרטין החל את השכלתו בבית הספר "הילטון", שמטרתו להכין תלמידים ללימודים באוניברסיטאות היוקרתיות, ומשם עבר לבית הספר "קתדרלת אקסטר". בבית הספר הנ"ל הקים מרטין את להקתו הראשונה, "The Rocking Honkies" (אין לשם פירוש מדויק), יחד עם ניק רפטון ואיאן גרונואו. לאחר "קתדרלת אקסטר", מרטין עבר לבית הספר "שרבורן", בית ספר פרטי לבנים במחוז דורסט שבמערב אנגליה. בשרבורן מרטין פגש את פיל הארווי, מנהל העתיד של להקת קולדפליי. מרטין המשיך את לימודיו בקולג' האוניברסיטאי של לונדון והתגורר במגורי הסטודנטים, שם קרא מחקרים על העולם העתיק, וסיים בהצטיינות בכיתה ללימודי יוונית ולטינית. באוניברסיטה מרטין פגש את חבריו העתידיים ללהקה, ג'ון באקלנד, גאי ברימן, וויל צ'מפיון.
קריירת הקלטות > קולדפליי

בעת לימודיו בקולג' האוניברסיטאי של לונדון, מרטין פגש את ג'וני באקלנד, ויל צ'מפיון וגיא ברימן. בינואר 1998, הם יסדו את להקת הרוק קולדפליי. הלהקה התפרסמה ברמה עולמית לאחר אלבום הבכורה שלה, Parachutes (מצנחים), בשנת 2000. עד היום הלהקה הוציאה לאור מספר אלבומים ומיני-אלבומים נוספים.
קריירת הקלטות > קריירת סולו

כאמן סולו, מרטין כתב שירים למספר להקות, ביניהן Embrace (השיר "Gravity"), והזמרת ג'מליה ("See It in a Boy's Eyes", שנכתב יחד עם המפיק של קולדפליי, ריק סימפסון). בנוסף, מרטין שיתף פעולה עם רון סקסמית', Faultline, פרויקט The Streets, ואיאן מק'קולוך. מרטין השתתף בהפקת השיר "Do They Know It's Christmas?" עם להקת באנד אייד, בסוף 2004.
בשנת 2005, מרטין חבר לזמרת נלי פורטדו בשיר "All Good Things - Come to an End" ("כל הדברים הטובים - באים לסופם"), לטובת אלבומה של פורטדו, Loose, שיצא שנה לאחר מכן. הופצה שמועה לגבי היותם זוג לאחר שהופיעו יחד בפסטיבל גלסטונברי ב-2002. פורטדו התלוצצה על הסיטואציה, ואמרה ש"כן, הוא חבר שלי - הוא פשוט עדיין לא יודע את זה."
משיכתו של מרטין להיפ-הופ נחשפה באמצע שנת 2006, כששיתף פעולה עם הראפר ג'יי זי לטובת אלבום הקאמבק של הראפר, Kingdom Come, לאחר שנפגשו מוקדם יותר באותה השנה. מרטין שילב מספר אקורדים יחד לשיר שידוע כ"Beach Chair", ושלח אותם לג'יי זי, שגייס את עזרתו של מפיק ההיפ-הופ ד"ר דרה, לעריכת השיר (בניגוד לשמועות לא נכונות, שהמפיק של קולדפליי, ריק סימפסון, עשה זאת). השיר בוצע בהופעה חייה על ידי השניים ב-27 בספטמבר 2006, כחלק מסיבוב ההופעות של ג'יי זי באירופה, באולם המופעים אלברט הול. בשנת 2007, מרטין הופיע בקטע הנקרא "Part of the Plan", שפורסם כחלק מאלבום הסולו של האמן סויז ביטס, "One Man Band Man". מרטין עבד כזמר סולו עם קניה וסט, והשניים חלקו ג'אם סשן מאולתר בשנת 2006, בקונצרט שנערך באולפני אבי רוד. במסגרת העבודה של השניים, מרטין הופיע בפזמון של השיר "Homecoming", מתוך אלבומו של וסט, Graduation.
השפעה

מרטין וקולדפליי כנראה הושפעו בצורה החזקה ביותר מלהקת הרוק הסקוטית טראוויס, היות שמרטין אף ציין שהלהקה היא הסיבה שקולדפליי הוקמה. U2 הפכו גם הם למקור השפעה פוליטי ומוזיקלי על מרטין, כפי שצוין בקטע שכתב על הלהקה למגזין הרולינג סטון, בפרויקט "100 האומנים הטובים ביותר בכל הזמנים", "אני קונה כרטיסי טיסה לאירלנד בסופי שבוע ומבלה בקדמת הבמה שלהם, אבל U2 היא הלהקה היחידה שאני יודע בעל-פה את כל רשימת השירים שלה. את השיר הראשון באלבום The Unforgettable Fire, ששמו "A Sort of Homecoming", אני יודע קדימה ואחורה - הוא כל כך מלהיב, נפלא, ויפה. זה אחד מהשירים הראשונים שניגנתי לבני שטרם נולד."
מרטין מאוד מפורסם באהבתו ללהקה הנורווגית א-הא, המנגנת בעיקר גל חדש וסינת'פופ. בשנת 2005 הוא סיפר בראיון: "מצאתי את עצמי באמסטרדם באחד הימים, והקשבתי לשיר הראשון של א-הא, מה שגרם לי להיזכר כמה אהבתי את הלהקה הזו. השיר מציג מילים מדהימות. כולם שואלים מה המקור להשראה שלנו, מה ניסינו לקחת מלהקות אחרות, ולמה הקשבנו בצעירותנו - הלהקה הראשונה שאי פעם אהבתי היא א-הא." בנוסף, מרטין הופיע בהזדמנות אחרת יחד עם מייגן פורוהולמן, גיטריסט הלהקה.
מרטין ידוע כמעריץ של להקות כמו להקת הרוק ממנצ'סטר אואזיס, להקת הפופ האירית וסטלייף, הלהקה הבריטית רדיוהד, להקת הבנות הבריטית Girls Aloud, ולהקת טייק ד'את, ולהקת האינדי רוק הקנדית ארקייד פייר. זמרי סולו שמרטין מעריץ כוללים את ליאונה לואיס, נואל גלאגר, וקיילי מינוג, שאיתה ביצעה הלהקה גם סינגל בשם Lhuna.

קולדפליי ביצעו את השיר של אר.אי.אם., "Nightswimming", יחד עם מייקל סטייפ בפסטיבל "Austin City Limits". בהופעה, מרטין הציג את "Nightswimming" כ"שיר הטוב ביותר שנכתב אי פעם".
מעורבויות בתחומים נוספים

מרטין וגיטריסט קולדפליי ג'וני באקלנד, הופיעו הופעת קמאו בסרט Shaun of the Dead, כתומכים בארגון צדקה דמיוני בשם "ZombiAid". מרטין הופיע הופעת קמאו שנייה בסרט בתור זומבי. בשנת 2006 מרטין שיחק בתפקיד קמאו נוסף בסדרה מבית היוצר של ריקי ג'רווייס וסטפן מרצ'נט, Extras ("ניצבים"), בעונה השנייה, פרק ארבע. מרטין הופיע גם בקרדיטים הסוגרים של הסרט ברונו בשנת 2009, יחד עם בונו, סטינג, סלאש, סנופ דוג ואלטון ג'ון. מרטין ניגן הופעה חד פעמית עם להקת "Sid James Experience".

מרטין מבליט במיוחד את דעותיו על סחר הוגן, והשתתף יחד עם קולדפליי בקמפיין של אוקספם, בשם "הפכו את הסחר להוגן". במסגרת הקמפיין מרטין נסע לגאנה והאיטי כדי לפגוש חקלאים ולצפות בתוצאות של סחר לא הוגן. בהופעות הוא מציג בדרך כלל מספר וריאציות של "Make Trade Fair"/"MTF", או סימן השוויון, שמופיע בדרך כלל על גב כף ידו השמאלית. לרוב ניתן לראות את הכתובת "MTF" כתובה על הפסנתר שלו.

הוא היה מתנגד קולני של הנשיא ג'ורג' ווקר בוש והמלחמה בעיראק. מרטין היה תומך נלהב של מנהיג המפלגה הדמוקרטית ג'ון קרי, כפי שנראה בניאום התודה שלו בטקס פרסי גראמי של שנת 2004, כשהסינגל "Clocks" זכה. מרטין תמך גם במתמודד לנשיאות של המפלגה הדמוקרטית בשנת 2008, והפגין את תמיכתו בברק אובמה בסופו של השיר "Yellow" ב-25 באוקטובר 2008, בפרק של סאטרדיי נייט לייב.

בזמן סיבוב הופעות באוסטרליה במרץ 2009, מרטין וחברי קולדפליי הופיעו בפתיחתו של נשף הצדקה "Sound Relief" במגרש הקריקט של סידני, לטובת שיקום המדינות ויקטוריה וקווינסלנד משריפות והצפות שהתרחשו בהן.
מרטין תומך אישית בגן בוסתן אברהם ביפו שהוא גן ילדים יהודי-ערבי מעורב דו-שפתי שבו הילדים לומדים על תרבויות ודתות ומציינים את חגיהן. מרטין מגיע לישראל לביקורים פרטיים תקופתיים בגן, לאחרונה ב-2019.
חייו האישיים

מרטין פגש את השחקנית גווינת' פלטרו בשנת 2002 במאחורי הקלעים בהופעתם של קולדפליי, לאחר מותו של אביה, ברוס פאלטרו. הזוג נישא שנה לאחר מכן, ב-5 בדצמבר 2003. בתם, אפל בלית' אליסון מרטין, נולדה ב-14 במאי 2004, בלונדון. בנם השני, מוזס ברוס אנטוני מרטין, נולד ב-8 באפריל 2006, בעיר ניו יורק. סיימון פג, וחברו של מרטין ללהקה ג'ון באקלנד הם הסנדקים של אפל. מרטין ופג הם ידידים וותיקים מאז שנפגשו בשנת 2001, כשמרטין הופיע באחד מסרטיו של פג, "Shaun of the Dead".
מרטין אינו מעשן או שותה אלכוהול.
בשנת 2005, מגזין הרולינג סטון פרסם ריאיון עם מרטין, בו הציג את עמדותיו הדתיות: "אני בהחלט מאמין באלוהים. איך אפשר להסתכל על הכל ולא להיות נדהם מהנסים שבכך?" באותו הראיון הוא דיבר על תקופה בה היו לו שאלות רוחניות רבות: "עברתי שינוי גדול מאוד, בערך מגיל שש-עשרה עד עשרים ושתיים, בקבלת האלוהים, דת, אמונה, שיפוט, הכל הפך למאוד מבולבל." מכל מקום, בראיון בשנת 2008 הוא סיפר: "אני תמיד מנסה להבין עוד לגבי הדמות הזאת. אני לא יודע אם זה אללה או ישו או מוחמד או זאוס. אבל אני אלך על זאוס."

לאחר הראיון הנ"ל, הוא פרסם הודעה שמגדירה אותו כ"כלתאיסט" (Alltheist), מילה שהמציא שמשמעותה שהוא מאמין "בכל דבר".
במרץ 2014 הודיעו מרטין ופאלטרו על פרידה. ב-2016 הם התגרשו באופן רשמי.
באוגוסט 2014 נראה מרטין שהוא בראשיתו של קשר זוגי עם השחקנית ג'ניפר לורנס. ביוני 2015 הודיע הזוג על פרידתם.
מאוקטובר 2017 בזוגיות עם השחקנית והדוגמנית דקוטה ג'ונסון. באוגוסט 2024 הודיע הזוג על פרידתם.
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 2006 | Extras | הוא עצמו | "כריס מרטין" (עונה 2: פרק 4) |
| 2010 | משפחת סימפסון | הוא עצמו | "Million Dollar Maybe" (עונה 21: פרק 11) |
| 2017 | משפחה מודרנית | הוא עצמו | ״Brushes with Celebrity״ (עונה 9: פרק 8) |
פילמוגרפיה > סרטים

| שנה | שם הסרט | תפקיד | הערות |
| --- | --- | --- | --- |
| 2004 | Shaun of the Dead | הוא עצמו | הופעת קמאו עם ג'ון באקלנד |
| 2009 | ברונו | הוא עצמו | הופעת קמאו |
דיסקוגרפיית סולו

עיינו בערך קולדפליי בשביל לראות את עבודתו עם הלהקה.
| שנה | שם השיר | אמן | אלבום | תפקיד |
| --- | --- | --- | --- | --- |
| 2002 | "Where Is My Boy?"   "Your Love Means Everything, Pt. 2" | Faultline | Your Love Means Everything | קולות ליווי |
| 2002 | "Gold in Them Hills" | רון סקסמית' | Cobblestone Runway | קולות ליווי |
| 2003 | "Sliding"  "Arthur" | איאן מק'קולוך | Slideling | פסנתר, קולות רקע |
| 2003 | "See It in a Boy's Eyes" | ג'מליה | Thank You | עוזר בכתיבה, קולות רקע |
| 2004 | "Everybody's Happy Nowadays" | אש | Orpheus | קולות רקע |
| 2004 | "Gravity" | אמברייס | Out of Nothing | כתיבה |
| 2004 | Do They Know It's Christmas? | באנד אייד | -- | קולות ליווי |
| 2006 | All Good Things (Come to an End) | נלי פורטדו | Loose | עוזר בכתיבה, קולות רקע |
| 2006 | "In the Sun" | מייקל סטייפ | -- | קולות רקע |
| 2006 | "Beach Chair" | ג'יי זי | Kingdom Come | מפיק, קולות ליווי |
| 2007 | "Homecoming" | קניה וסט | Graduation | עוזר כתיבה, קולות ליווי, פסנתר |
| 2009 | "Lukas"  "Fun"   "Want" | נטלי אימברוליה | Come to Life | עוזר כתיבה |
| 2009 | "Dove of Peace" | ברונו (סשה ברון כהן) | ברונו (סשה ברון כהן) | קולות ליווי |
| 2010 | "Most Kingz" | ג'יי זי | -- | קולות ליווי |
| 2010 | "Me and Tennessee" | גווינת' פלטרו וטים מקגרו | Country Strong | כתיבה |
עושה הנפלאות מלובלין

| --- | --- |

 מידע כללי
 מאת:  יצחק בשביס-זינגר
 שפת המקור:  יידיש
 סוגה:  רומן
 הוצאה
 תאריך הוצאה:  1960
 מספר עמודים:  מהדורה ראשונה - 198 מהדורה שנייה - 239
 הוצאה בעברית
 הוצאה:  ספריית פועלים
 תאריך:  מהדורה ראשונה - 1970 מהדורה שנייה - 2008
 תרגום:  מהדורה ראשונה - ברוך קרוא מהדורה שנייה - בלהה רובינשטיין
 קישורים חיצוניים
 הספרייה הלאומית:  001163039, 001041430, 001320872
עושה הנפלאות מלובלין (ביידיש: דער קונצנמאַכער פון לובלין) הוא רומן פרי עטו של יצחק בשביס-זינגר, זוכה פרס נובל לספרות, שנכתב ביידיש ויצא לאור בשנת 1960. הרומן מתאר את קורותיו של יאשה, יהודי-פולני כבן ארבעים בן העיר לובלין שבפולין הקונגרסאית. יאשה הוא עושה-נפלאות, להטוטן, אקרובט ואיש ירידים הידוע בכל רחבי הארץ, הנע בין עיירותיה וכרכיה של פולין ומופיע לפרנסתו.
הספר תורגם לעברית בשנת 1970 על ידי ברוך קרוא בהוצאת ספרית פועלים, וב-2008 יצא לאור בתרגום נוסף מאת בלהה רובינשטיין, תחת השם הקוסם מלובלין.
עלילה

יאשה הוא דמות בעלת מאפיינים מוכרים בכתיבתו של בשביס זינגר. כבספרים אחרים כגון הסרטיפיקט, חלאה, וכן באוטוביוגרפיה מוורשה לניו יורק, מתואר גבר יהודי שהתחנך על ברכי היהדות האדוקה אך נטש אותה, מלווה ספקות וסייגים, לטובת תענוגות העולם וההיצע החילוני רחב האופקים שלו.
במסעו של יאשה מלובלין אל ורשה, אנו מתוודעים לאיש רב-כישרונות ובעל כריזמה עצומה, המהלך קסם על כל הפוגש אותו, ומפיח תקווה והתרגשות בקרב כל מכריו. יאשה מסובך בקשרים עם כמה וכמה נשים בו-זמנית, שכל אחת מהן רואה אותו כמרכז עולמה. הוא מפזר כספים שאין לו והבטחות שאינו יכול לקיים, דורש נאמנות שאינו מקיימה בעצמו ואינו מסוגל לסרב או להודות בכישלון. במהלך ימים בודדים מתרחשת התמוטטותו הידועה מראש של עולם הבדיה והכזב שבנה סביבו יאשה. נשותיו מאבדות את סבלנותן, שקריו ופשיטת הרגל שלו נחשפים, מוסריותו שהיה גאה עליה מתמוטטת ופציעה מחריבה את פרנסתו.
במהלך הרומן כולו מנהל יאשה החילוני דיאלוג בלתי פוסק עם היהדות שנטש מאחור. הוא בז לה, לחוקיה ולבעלות שנטלה לעצמה על האל האוניברסלי. אולם שוב ושוב הוא מוצא עצמו מסתופף בכניסתו של בית מדרש או מאחורי ספסל בית כנסת, אוחז סידור בידו. אותם שורשים יהודיים הקיימים בו מתפקדים כמפלט מנתיב האבדון עליו מצוי יאשה.
גאולתו של יאשה מגיעה לאחר שהגיע לתחתית כל התחתיות. הוא גרם עוול לידידיו, הוליך שולל אנשים רבים שהיטיבו עמו, פשט רגל מבחינה מוסרית ואף הביא למותה של נערה. וכאשר נראה כי דבר פרט להתאבדות איננו סביר, מוצא יאשה את הדרך וחוזר לחיק הדת. כמיהתו למשמעות, לטוהר ולרוחניות מוליכה אותו אל עיר מולדתו לובלין ולבית אשתו העקרה. הוא מוצא דרך לכפר על חטאיו הרבים על ידי הסתגפות ובידוד שהוא כופה על עצמו בתוך מבנה לבנים אטום שנבנה סביבו. גם כאן מתפלפל יאשה עם היהדות, טוען שכל כולה בריחה מן הפיתוי – וממציא לעצמו גרסה קיצונית שלה.
כך, סגור מפני העולם, הולך שמו של יאשה ומתפרסם מחדש, הפעם כעושה-נפלאות מסוג אחר. הוא נתפס כקדוש ובעל סגולות, ובהדרגה הופך החדר הקטן בו הוא כלוא למוקד מעשי נפלאות ועלייה לרגל.
בשנת 1980 עובד הרומן לסרט קולנוע בבימויו של מנחם גולן, הקוסם מלובלין, בכיכובם של אלן ארקין וזוכת פרס אוסקר לואיז פלטשר.
לקריאה נוספת

עושה הנפלאות מלובלין, תרגם ברוך קרוא, ספריית פועלים, 1970.
שיתוף וידאו באינטרנט

אתרי שיתוף וידאו באינטרנט הם אתרי אינטרנט המאפשרים לגולשים להעלות קובצי וידאו לאינטרנט ולשתף בהם אחרים ואף לבצע שידור חי או להקליטו לטובת שימוש במועד מאוחר יותר. עם התרחבות רוחב הפס, אינטרנט מהיר ופיתוח טכנולוגיות שונות לעריכה, העלאת קטעי וידאו לרשת האינטרנט, אתרי שיתוף קבצים ווידאו שונים זוכים לפופולריות רבה וככל שגדלה הנגישות, כך גדל הביקוש.